यहां से मै वापस चला तो एक छोटे से गेट जो कि भराव में काफी नीचे जा चुका था वहां पर देखा बोर्ड लगा था कि ये महाराजा ब्रिजराज सिंह की निजी सम्पत्ति है और उसी बोर्ड पर बहुत छोटे अक्षरो में लिखा था टिकट 20 रूपये । मैने गेट पर स्कूटी रोकी और वहां पर बैठे चौकीदार से 20 रूपये का टिकट लिया । उसके बाद मै अन्दर पहुंचा तो यहां पर तो खेती हो रही थी । यहां से सीढिया चढकर मै छत पर पहुंच गया और जो छ​तरियां मुझे झील से दिख रही थी मै उन पर पहुंच गया । यहां पर एक छोटा मंदिर था और बाकी महल सब बंद था । वैसे बाकी का कुछ करना भी नही था क्योंकिअसली नजारा तो यहीं पर था । महल का परिसर अब खेती में तब्दील था । चौकीदार ने बताया कि महाराजा तो जोधपुर में रहते हैं और यहां पर कभी कभी ही आते हैं ।